Diari Oficial de la Generalitat Valenciana


Sumari del DOGV 4338, del 18-09-2002 (2002/9545)

RESOLUCIÓ de 24 de juliol de 2002, de la Direcció General d'Ordenació i Innovació Educativa i Política Lingüística, per la qual s'aproven dos projectes editorials en castellà, per a les matèries Matemàtiques I de les modalitats de Ciències de la Naturalesa i de la Salut i de Tecnologia i Matemàtiques Aplicades a les Ciències Socials I de la modalitat d'Humanitats i Ciències Socials de l'Editorial McGraw-Hill/Interamericana de España, SA; de primer curs de l'Educació Secundària Postobligatòria: Batxillerat (LOGSE) i s'autoritza l'ús dels materials curriculars corresponents en centres docents públics i privats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4338

Data del DOGV
:   18-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9545


Data del document
:   24-07-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * material d'ensenyament
    * indústria del llibre
    * edició

RESOLUCIÓ de 24 de juliol de 2002, de la Direcció General d'Ordenació i Innovació Educativa i Política Lingüística, per la qual s'aproven dos projectes editorials en castellà, per a les matèries Matemàtiques I de les modalitats de Ciències de la Naturalesa i de la Salut i de Tecnologia i Matemàtiques Aplicades a les Ciències Socials I de la modalitat d'Humanitats i Ciències Socials de l'Editorial McGraw-Hill/Interamericana de España, SA; de primer curs de l'Educació Secundària Postobligatòria: Batxillerat (LOGSE) i s'autoritza l'ús dels materials curriculars corresponents en centres docents públics i privats de la Comunitat Valenciana. [2002/F9545]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret determina com a objecte de supervisió els projectes editorials i definix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article sext de l'Orde de 16 de desembre de 1994, de la Conselleria d'Educació i Ciència, (DOGV del 3 de febrer de 1995), per la qual es desplega el Decret 187/1994, establix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vistos els projectes editorials presentats a supervisió i els informes de la Comissió de Supervisió de materials curriculars del Servici d'Ordenació Acadèmica, esta direcció general resol:
  
Primer
  
Queden aprovats per a l'Educació Secundària Postobligatòria: Batxillerat (LOGSE) els projectes editorials supervisats que es mencionen en l'annex, i homologats els materials didàctics curriculars que resulten del seu desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten dels projectes editorials hauran de reflectir esta autorització en els termes següents: Material didàctic curricular homologat en castellà, per a 1r. curs de Batxillerat (LOGSE) per a les matèries Matemàtiques I de les modalitats de Ciències de la Naturalesa i de la Salut i de Tecnologia i Matemàtiques Aplicades a les Ciències Socials I de la modalitat d'Humanitats i Ciències Socials de l'Editorial McGraw-Hill/Interamericana de España, SA, elaborats segons els projectes editorials aprovats per Resolució de 24 de juliol de 2002 de la Direcció General d'Ordenació i Innovació Educativa i Política Lingüística, de la Conselleria de Cultura i Educació.
  
Contra esta resolució, que no esgota la via administrativa, els interessats podran interposar recurs d'alçada davant el conseller de Cultura i Educació en el termini d'un mes comptador a partir de la publicació en el Diari Oficial de la Generalitat Valenciana.
  
València, 24 de juliol de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
Annex
  
Editorial: McGraw-Hill/Interamericana de España, SA; projecte editorial en versió castellana, per a la matèria Matemàtiques I de les modalitats de Ciències de la Natura i de la Salut i de Tecnologia de 1r. curs d'Educació Secundària Postobligatòria: Batxillerat (LOGSE).
  
Editorial: McGraw-Hill/Interamericana de España, SA; projecte editorial en versió castellana, per a la matèria Matemàtiques Aplicades a les Ciències Socials I de la modalitat de d'Humanitats i Ciències Socials de 1r. curs d'Educació Secundària Postobligatòria: Batxillerat (LOGSE).